ddrg/super_eurlex huggingface dataset:
6.

pitää myönteisenä sitä, että Montenegron parlamentin valvontaroolia on vahvistettu entisestään siten, että on hyväksytty parlamentin tutkintaoikeuksia koskeva laki sekä tarkistettu parlamentin työjärjestystä ja tietosuojalakia ja myös siten, että turvallisuus- ja puolustusalan parlamentaarista valvontaa koskevaa lakia on alettu soveltaa; korostaa, että asevoimien siviilivalvonnan varmistaminen on erittäin tärkeä demokratiauudistuksen osatekijä; korostaa tarvetta vahvistaa edelleen lainsäädäntövalmiuksia ja kansalaisyhteiskunnan kuulemista; kehottaa Montenegron parlamenttia jatkamaan valvontaroolinsa parantamista erityisesti järjestäytyneen rikollisuuden ja korruption torjuntaa koskevissa asioissa; kehottaa parlamenttia osallistumaan aktiivisemmin jäsenyysneuvotteluihin parlamentaarisissa valiokunnissa strategisten ja poliittisten keskustelujen, poliittisen analyysin ja lainsäädännöllisten tarkistusten kautta, jotta se saa asianmukaisen käsityksen neuvotteluista; kehottaa valvomaan tiukemmin hyväksytyn lainsäädännön ja päätöslauselmien täytäntöönpanoa;
—

ottaa huomioon kemikaalien kansanterveysvaikutuksia koskevan WHO:n kertomuksen ”Preventing Disease Through Healthy Environments: Action is needed on Chemicals of Major Public Health Concern” (9),
—

ottaa huomioon 8. helmikuuta 2013 päivätyn arabikevään tilannetta käsittelevän komission muistion ”EU’s response to the ’Arab Spring’: the state-of-play after two years”,
—

ottaa huomioon Fabrizio Barcan huhtikuussa 2009 aluepolitiikasta vastaavan komission jäsenen Danuta Hübnerin pyynnöstä laatiman riippumattoman raportin ”An agenda for a reformed cohesion policy – A place-based approach to meeting European Union challenges and expectations”, jonka aiheena on koheesiopolitiikan uudistaminen,
—

ottaa huomioon kertomuksen ”Empower Women – Combating Tobacco Industry Marketing in the WHO European Region” (WHO, 2010),
—

ottaa huomioon komission yksiköiden valmisteluasiakirjan ”Progress Towards the Common European Objectives in the Education and Training” (SEC(2011)0526),
kehottaa jäsenvaltioita vahvistamaan ja edistämään tieto- ja viestintäinfrastruktuurien kehittämistä, sillä vaikka kaikilla jäsenvaltioilla on kansallinen laajakaistastrategia, vain muutamilla on kattava toimintasuunnitelma, jossa on asetettu tarvittavat tavoitteet Euroopan digitaalistrategiaa koskevan lippulaiva-aloitteen toteuttamiseksi kokonaisuudessaan sellaisena kuin se on esitetty Eurooppa 2020 -strategiassa; suhtautuu myönteisesti uuteen Verkkojen Eurooppa -välineeseen, koska se on ratkaisevan tärkeä, jotta saadaan toteutettua tehokkaasti vuodeksi 2020 asetetut Euroopan digitaalistrategian tavoitteet, kuten laajakaistayhteyden takaaminen kaikille, sekä välitavoite, jonka mukaan kaikille EU:n kansalaisille on taattava tavallinen internetyhteys vuoteen 2013 mennessä;
36.

katsoo, että ilmastonmuutoksen ja luonnonkatastrofien vaikutuksia koskevia mukautuksia ja muutoksia voitaisiin tehdä tärkeimpiin YTPP-ohjelma-asiakirjoihin, joita ovat muiden muassa ”EU Concept for Military Planning at the Political and Strategic level” (15), ”EU Concept for Military Command and Control” (16), ”EU Concept for Force Generation” (17) ja ”EU Military Rapid Response Concept” (18), sekä asiakirjoja, jotka liittyvät YTPP-operaatioihin, esimerkiksi ”EU concept for comprehensive planning”, ”EU Concept for Police Planning” ja ”Guidelines for Command and Control Structure for EU Civilian Operations in Crisis Management” (19);
C.

panee merkille, että Kansainvälinen televiestintäliitto (ITU) on päättänyt järjestää Dubaissa 3.–14. joulukuuta 2012 kokouksen, joka on nimetty kansainvälisen televiestinnän maailmankonferenssiksi (World Conference on International Telecommunications, WCIT) ja jossa on määrä sopia ITR-säännöstön uudesta tekstistä;
39.

toteaa olevan tärkeää luoda yksinkertaistettu ja avoin julkisia hankintoja koskeva EU:n sääntelykehys, jotta pk-yritysten olisi helpompaa tehdä sopimuksia julkisista hankinnoista sekä EU:ssa että kolmansissa maissa, myös soveltamalla "vain kerran" -periaatetta ja käyttämällä sähköisiä välitysjärjestelmiä sekä helpottamalla pk-yritysten osallistumista julkisiin hankintamenettelyihin ("European code of best practices facilitating access by SMEs to public procurement contracts"); katsoo, että julkiset hankinnat ovat tehokas yhteiskuntapolitiikan väline, joka tukee kotimaisten pk-yritysten teknisiä innovointivalmiuksia ja kasvua siihen kokoon, jota kansainvälistymisen aloittaminen edellyttää; pyytää määrittelemään tarjouskilpailut tarkemmin ja avaamaan palvelut julkisille tarjouskilpailuille;
J.

toteaa, että EU-ohjausjakson merkitys on kasvanut ja että siihen sisältyy nykyään joukko asiakirjoja, jotka jäsenvaltioiden on toimitettava (kansalliset uudistusohjelmat, vakaus- ja lähentymisohjelmat, kansalliset sosiaalialan raportit ja kansalliset työllisyyssuunnitelmat), ja joissa on käsiteltävä yhä useampia tavoitteita; katsoo, että asiakirjojen määrä ja niiden päällekkäisyydet vähentävät EU-ohjausjakson avoimuutta ja heikentävät sen johdonmukaisuutta; toteaa, että jäsenvaltioiden toimittamien asiakirjojen laadussa sekä sidosryhmien ja kansallisten parlamenttien osallistumisessa niiden laadintaan on suuria eroja;
5.

ottaa huomioon, että turvapaikan hakijoiden määrä on kasvanut vuonna 2011, mutta korostaa, että yleisesti turvapaikkahakemusten määrä on vähentynyt EU:ssa viime vuosikymmenen aikana merkittävästi; korostaa, että tietyt jäsenvaltiot vastaanottavat suhteettoman suuren määrän turvapaikkahakemuksia muihin verrattuna, mikä johtuu maantieteellisistä ja monista muista syistä, ja toteaa, että turvapaikkahakemukset jakautuvat epätasaisesti unionissa; muistuttaa, että vuonna 2011 yli 90 prosenttia turvapaikkahakemuksista jätettiin kymmenessä jäsenvaltiossa, ja toteaa, että kesään 2011 mennessä Maltasta uudelleensijoitettiin EU:hun vain 227 kansainvälistä suojelua saavaa henkilöä kuuteen muuhun jäsenvaltioon ja vuonna 2011 koko EU:ssa vain 4 125 pakolaista uudelleensijoitettiin vain kymmeneen EU:n jäsenvaltioon, mikä on noin 6,6 prosenttia kaikista kyseisen vuoden aikana uudelleensijoitetuista; painottaa, että näitä eroja on välttämättä täsmennettävä esimerkiksi vertailemalla absoluuttisia lukuja ja valmiusindikaattoreita ja että EU:n on lisättävä sekä hallinnollista että taloudellista tukeaan niille jäsenvaltioille, jotka vastaanottavat eniten turvapaikkahakemuksia;
7.

panee tyytyväisenä merkille, että Itämeren aluetta varten laadittu makroaluestrategia on erittäin hyödyllinen Euroopalle; toteaa, että sillä on käynnistetty selkeät ensisijaiset tavoitteet sisältävä toimintaohjelma, neuvosto on hyväksynyt strategian, komissio on tukenut sitä ja kaikki kansalliset, alueelliset ja paikalliset sidosryhmät ovat osallistuneet siihen;
5.

toteaa, että vapaaehtoistoiminta vähentää sosiaalisen syrjäytymisen vaaraa ja että on tärkeää houkutella toimintaan mukaan kaikkien yhteiskuntaryhmien edustajia ja erityisesti vammaisia henkilöitä; katsoo, että vapaaehtoistoimintaa on tehtävä paremmin tunnetuksi ja että on tärkeää poistaa siltä kaikenlaiset esteet;
9.

korostaa, että saaliiden poisheittäminen, tahattomat sivusaaliit sekä liikakalastus liittyvät suoraan toisiinsa, joten EU:lle on laadittava saaliiden poisheittämisen lopettamiseksi tehokas toimintalinja, jonka yhteydessä Euroopan kalastuksenvalvontavirastolla on enemmän valtaa sen varmistamiseksi, että sääntöjä ja rangaistuksia koskeva järjestelmä on oikeudenmukainen, eli että yhdenvertaisen kohtelun periaate toteutuu; katsoo, että poisheittämiskielto olisi toteutettava asteittain ja kalastuskohtaisesti ja että sen olisi sisällyttävä eri hoitosuunnitelmiin siten, ettei sitä yhdistetä eri kalakantoihin; painottaa, että muiden kestävien pyyntimenetelmien käytön edistämisen ohella olisi edistettävä valikoivien pyydysten ja muiden sellaisten välineiden käyttöä, joiden avulla voidaan vähentää muiden kuin kohdelajien sivusaaliita tai kohdelajien nuorten kalojen sivusaaliita tai poistaa ne kokonaan; korostaa, että kun Euroopan unionissa otetaan käyttöön hoitojärjestelmiä, on välttämätöntä ottaa huomioon sekakalastuksen merkitys unionin vesillä, mikä edellyttää aluekohtaisia mukautuksia ja erityiskohtelua;
—

ottaa huomioon 25. lokakuuta 2011 päivätyn komission tiedonannon "Yritysten yhteiskuntavastuuta koskeva uudistettu EU:n strategia vuosiksi 2011–2014" (COM(2011)0681) ja Edinburghin yliopiston lokakuussa 2010 tekemän Euroopan unionin ulkopuolella toimiviin eurooppalaisiin yrityksiin sovellettavaa ihmisoikeuksien ja ympäristöasioiden lainsäädäntökehystä koskevan tutkimuksen (Study of the Legal Framework on Human Rights and the Environment Applicable to European Enterprises Operating Outside the European Union),
8.4.

On syytä muistaa, että direktiivin 2006/54/EY mukaisesti jäsenvaltiot on jo velvoitettu maksamaan korvausta tai hyvitystä (18 artikla) ja niille on määritetty seuraamukset (25 artikla). Pelkästään näiden säännösten avulla ei kuitenkaan torjuta samapalkkaisuuden periaatteen rikkomista. Tästä syystä ehdotetaan tutkittavan seuraavanlaisten mahdollisten seuraamusten toteutettavuutta, tehokkuutta ja vaikutuksia: — seuraamukset, joihin on sisällyttävä uhrille maksettavat korvaukset — työsuojeluhallinnon tai toimivaltaisen tasa-arvoelimen edellyttämä sopimussakko esimerkiksi silloin, kun suosituksessa 2 tarkoitettuja sukupuolen mukaan eriteltyjä palkkatilastoja koskeva arviointi ja analyysi on jätetty ilmoittamatta ja sen pakollista toimittamista ei ole hoidettu tai sitä ei ole saatavilla — sulkeminen julkisten etuuksien ja avustusten (myös jäsenvaltioiden hallinnoiman EU:n rahoituksen) sekä julkisten hankintamenettelyjen ulkopuolelle, kuten jo säädetään vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31. maaliskuuta 2004 annetussa Euroopan parlamentin ja neuvoston direktiivissä 2004/17/EY (3) ja julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31. maaliskuuta 2004 annetussa Euroopan parlamentin ja neuvoston direktiivissä 2004/18/EY (4) — rikkomuksiin syyllistyneiden henkilöllisyyden julkistaminen.
C.

toteaa, että yksilöitä on tuettava heidän pohtiessaan uudelleen uraansa ja että heidän on laajennettava ja päivitettävä tietojaan ja taitojaan yhä nopeammin kyetäkseen vastaamaan työmarkkinoiden haasteisiin; toteaa, että on otettava huomioon erot ammatillisissa koulutusohjelmissa, joiden yhtenäistäminen EU:ssa on mahdollista ja suotavaa, ja humanistisissa koulutusohjelmissa, joiden opinto- ja tutkimusohjelmissa on säilytettävä huomattava vapaus ja itsemääräämisoikeus sekä Euroopan unionin jäsenvaltioiden historiallis-kulttuuristen erojen että korkeakoulujen opetuksen ja erityistavoitteiden moninaisuuden vuoksi;
E.

ottaa huomioon, että Montenegron talous on elpynyt vain vähän, että inflaatio on alhainen, että suoria ulkomaisia investointeja on paljon ja että työttömyys on hieman laskenut; panee merkille, että Montenegro on pannut täytäntöön EU:n kanssa tehdyn vakautus- ja assosiaatiosopimuksen kauppaa koskevat määräykset;
I.

katsoo, että on luotava eri kulttuureista tulevien tuomareiden välisiä verkostoja ja parannettava nykyisten verkostojen koordinointia, jotta luodaan piirejä, joissa vallitsee yhtenäisyys; katsoo, että sähköinen viestintä ei riitä tähän tarkoitukseen ja että siksi on oltava olemassa foorumeita, joilla tuomarit voivat olla yhteydessä toisiinsa, ja että on erittäin tärkeää, että Luxemburgin ja Strasbourgin tuomioistuinten tuomarit ovat tässä mukana;
AK.

toteaa, että oikeustoimiin voidaan ryhtyä vasta kun jäsenvaltio on hyväksynyt hankkeen; toteaa, että kansalaisten on vaikea ymmärtää, että EU voi tosiasiallisesti puuttua asiaan vasta sitten, kun koko menettely on päättynyt ja jäsenvaltio on hyväksynyt hankkeen;
A.

ottaa huomioon, että Euroopan maanseurantaohjelma (GMES) on toinen EU:n kahdesta avaruusalan lippulaivahankkeesta, ja katsoo, että sillä on merkittävä rooli maan havainnoinnissa, se on tärkeä ilmastonmuutoksen ja ympäristön pilaantumisen torjunnassa, pelastuspalvelussa ja yleisessä turvallisuudessa, kestävässä kehityksessä, liikkuvuudessa ja kriisinhallinnassa ja se luo merkittäviä taloudellisia mahdollisuuksia, kun se tuottaa loppukäyttäjille tarkoitettuja palveluja ja edistää innovointia;
—

ottaa huomioon muistion "How effective and legitimate is the European Semester? Increasing the role of the European Parliament" (3),
15.

panee tyytyväisenä merkille, että yhteisen parlamentaarisen edustajakokouksen luonne on yhä parlamentaarisempi – ja siten poliittisempi – ja että sen jäsenillä on entistä aktiivisempi rooli ja sen keskustelujen laatu on parantunut, ja katsoo, että tämä edistää merkittävästi AKT-maiden ja EU:n välistä kumppanuutta;
G.

ottaa huomioon, että EU on ilmoittanut yhteisessä tiedonannossaan "Uusi strategia muutostilassa olevia naapurimaita varten", että sen pyrkimyksenä on osallistua aktiivisemmin konfliktin ratkaisemiseen; toteaa, että EU:n tarkkailuvaltuuskunnalla (EUMM) on tärkeä rooli paikan päällä ja että EU:n Etelä-Kaukasiaa ja Georgian kriisiä varten nimitetty erityisedustaja on yksi Geneven neuvottelujen yhteispuheenjohtajista; panee merkille, että toistaiseksi neuvotteluilla on saavutettu vain vähäisiä tuloksia;
35.

toistaa, että epäjohdonmukaisuuksien välttämiseksi EU:n sisämarkkinoilla jäsenvaltioiden on annettava työllistämisessä etusija unionin kansalaisille ja niiden on voitava antaa etusija kolmansien maiden kansalaisille, jotka hakevat korkeaa pätevyyttä vaativaa työtä, kuten säädetään 25. toukokuuta 2009 annetussa neuvoston direktiivissä 2009/50/EY kolmansien maiden kansalaisten maahantulon ja oleskelun edellytyksistä korkeaa pätevyyttä vaativaa työtä varten (11); painottaa, että on tärkeää hylätä EU:n sinistä korttia koskevat hakemukset, kun on kyse työmarkkina-aloista, joille muista jäsenvaltioista tulevien työntekijöiden pääsy on rajoitettua siirtymäkauden järjestelyjen perusteella;
—

ottaa huomioon marraskuussa 2008 esitetyn aluepolitiikan pääosaston työasiakirjan "Regions 2020, An Assessment of Future Challenges for EU Regions" (valmisteluasiakirja komission yksiköiden työasiakirjaa SEC(2008)2868 varten),
S.

ottaa huomioon, että talouskriisi on vaikuttanut Eurooppa-koulujen rahoitukseen ja että komissio on siksi kehottanut tekemään uudistuksia koulujen kustannusten järkeistämiseksi, mutta tämä ei saa vaikuttaa sellaisten heikoimmassa asemassa olevien lasten opetukseen, joilla on oppimisvaikeuksia tai erikoistarpeita, eikä se ei saa vaikuttaa äidinkielellä annettavaan opetukseen tai johtaa muiden kielten kuin ranskan, saksan tai englannin opetuksen vähenemiseen;
—

ottaa huomioon YK:n erityisraportoijan oikeudesta ravinnon saantiin laatiman Agroecology and the Right to Food -raportin, joka esitettiin YK:n ihmisoikeusneuvostolle 8. maaliskuuta 2011,
E.

katsoo, että unionin laajakaistapolitiikalla on luotava perusta kehitykselle, jossa EU:lla on johtoasema laajakaistan saatavuuden ja nopeuksien, liikkuvuuden, kattavuuden ja kapasiteetin osalta; katsoo, että globaali johtoasema tieto- ja viestintätekniikan alalla on ratkaiseva EU:n vaurauden ja kilpailukyvyn kannalta; ottaa huomioon, että lähes 500 miljoonan nopeaan laajakaistaan yhteydessä olevan ihmisen eurooppalaiset markkinat johtaisivat sisämarkkinoiden kehitystä luomalla maailmanlaajuisesti ainutlaatuisen kriittisen käyttäjämassan, joka mahdollistaisi kaikkien alueiden uudet mahdollisuudet ja antaisi käyttäjille lisäarvoa sekä unionille valmiudet tulla maailman johtavaksi tietoon perustuvaksi taloudeksi; ottaa huomioon, että laajakaistan nopea käyttöönotto on keskeinen tekijä EU:n innovoinnin ja tuottavuuden vauhdittamisessa ja uusien pk-yritysten työpaikkojen luomisessa Euroopan unioniin,
8.

painottaa, että oikeus ravintoon on perusihmisoikeusoikeus ja se toteutuu silloin, kun kaikilla ihmisillä on jatkuvasti fyysinen ja taloudellisesti toteutettavissa oleva mahdollisuus saada sopivaa, terveydelle vaaratonta ja ravintoainepitoista ravintoa, jotta he voivat tyydyttää ravinnontarpeensa ja toteuttaa elintarvikemieltymyksiään aktiivisen ja terveen elämän hyväksi; toteaa, että heikko ravitsemus vaikuttaa kielteisesti terveyteen;
—

ottaa huomioon Yhdistyneiden kansakuntien elintarvike- ja maatalousjärjestön raportin "The State of Food and Agriculture 2010–2011; Women in Agriculture – Closing the gender gap for development",
25.

korostaa, että vaikutustenarviointi on tehtävä sekä ennen lainsäädäntötekstin hyväksymistä (ex ante) että erityisesti lainsäädäntötekstin hyväksymisen jälkeen (ex post); muistuttaa tämän olevan tarpeen, jotta voidaan paremmin arvioida, onko tiettyä normia koskevat tavoitteet todella saavutettu ja missä määrin säädöstä on mukautettava tai onko se pidettävä ennallaan; korostaa kuitenkin, että jälkikäteen tehtävä arviointi ei saisi koskaan syrjäyttää komission velvollisuutta "perussopimusten valvojana" seurata tehokkaasti ja oikea-aikaisesti sitä, kuinka jäsenvaltiot soveltavat unionin lainsäädäntöä;
A.

toteaa, että viimeisten neljän kuukauden aikana Norsunluurannikko on syöksynyt vakavaan poliittiseen kriisiin, kun virassa ollut presidentti Laurent Gbagbo on kieltäytynyt luovuttamasta valtaa lailliselle presidentti Alassane Ouattaralle siitä huolimatta, että tämä voitti marraskuussa 2010 pidetyt presidentinvaalit ja kansainvälinen yhteisö on tunnustanut hänet presidentiksi YK:n vahvistettua vaalituloksen,
—

ottaa huomioon professori Mario Montin komission puheenjohtajalle José Manuel Barrosolle laatiman raportin uudesta sisämarkkinastrategiasta ("A New Strategy for the Single Market – At the Service of Europe's Economy and Society"),
21.

on vakuuttunut siitä, että maaseudulle tyypillinen naisille tarkoitettu koulutus ja neuvonta on maaseudun erityisolot huomioon ottaen säilytettävä ja sitä on kehitettävä kiinnittäen erityistä huomiota tilojen taloushallintoon;
1.

tunnustaa uudelleen ne arvot, periaatteet ja sitoumukset, joille Euroopan naapuruuspolitiikka rakentuu ja joihin kuuluvat muun muassa demokratia, oikeusvaltio, ihmisoikeuksien ja perusvapauksien kunnioittaminen, naisten oikeuksien kunnioittaminen, hyvä hallintotapa, markkinatalous ja kestävä kehitys, sekä toistaa jälleen, että Euroopan naapuruuspolitiikasta on tultava tarkoituksenmukainen kehys suhteiden syventämiselle ja vahvistamiselle lähimpien kumppaneiden kanssa niiden poliittisten, sosiaalisten ja taloudellisten uudistusten, joiden tavoitteena on luoda ja vakiinnuttaa demokratiaa, kehitystä ja kaikkien yhteiskunnallisia ja taloudellisia mahdollisuuksia, tukemiseksi; korostaa, että on tärkeää säilyttää jaetun ja yhteisen vastuun periaatteet Euroopan naapuruuspolitiikan ohjelmien suunnittelussa ja toteutuksessa; katsoo, että käynnistysvuodestaan 2004 lähtien Euroopan naapuruuspolitiikka on tarjonnut yhtenäiset toimintapuitteet ja tuonut tulosten perusteella tapahtuvalla toiminnan eriyttämisellä ja tarpeisiin mukautetulla tuella tuntuvia etuja sekä Euroopan naapuruuspolitiikan kumppaneille että EU:lle;
K.

ottaa huomioon, että naisten työllisyysaste korreloi sen kanssa, kuinka paljon perhevastuu on jakautunut heille; ottaa huomioon, että yli 20 miljoonalla eurooppalaisella (joista kaksi kolmasosaa on naisia) on hoitovastuu aikuisesta huollettavasta henkilöstä, mikä estää heitä käymästä kokopäivätyössä; ottaa huomioon, että tämä ilmiö uhkaa voimistua väestön ikääntyessä,
H.

toteaa, että palveludirektiivin kattaman toiminnan osuus on 40 prosenttia EU:n bruttokansantuotteesta ja työpaikoista ja että se on siksi talouskasvun ja työttömyyden torjunnan kannalta ratkaisevan tärkeä sektori; toteaa, että palveludirektiivin tavoitteena on vapauttaa se valtava taloudellinen ja työpaikkojen luomiseen liittyvä potentiaali, joka piilee Euroopan palvelujen sisämarkkinoilla; toteaa, että palveluihin liittyvän potentiaalin osuus on arviolta 0,6–1,5 prosenttia EU:n bruttokansantuotteesta; toteaa lisäksi, että palveludirektiivillä pyritään saavuttamaan SEUT-sopimuksen 3 artiklassa mainitut tavoitteet,
6.

kiinnittää huomion siihen, että 7 miljoonaa tonnia jätepaaleja, joiden sisältöä parhaillaan tutkitaan, on kasaantunut varastointialueille, eritoten paikkaan nimeltä Taverna del Ré, ja korostaa, että nämä jätepaalit on ehdottomasti siirrettävä muualle ja loppukäsiteltävä, kunhan niiden tarkka sisältö on asianmukaisesti arvioitu; vaatii, että jätepaalien loppukäsittelyn on tapahduttava asianmukaisesti ja noudattaen jätehuoltosuunnitelmaa, jossa määritetään tarkasti paikat kullekin käsittelylle ja joka perustuu laillisille käytännöille;
B.

ottaa huomioon, että parhaillaan vietettävän Euroopan luonnon monimuotoisuuden teemavuoden aikana luonnon monimuotoisuus on koko maailmassa vakavasti uhattuna, mitä ilmentää eri lajien 100–1 000 kertaa tavallista nopeampi häviämisvauhti; ottaa huomioon, että mehiläishoitoalalla on strategisesti tärkeä rooli yhteiskunnassa, koska se tarjoaa yleishyödyllisiä ympäristöalan palveluita, ja että mehiläishoito on arvokas esimerkki ”vihreästä työllisyydestä” (luonnon monimuotoisuuden ja ekologisen tasapainon edistäminen ja säilyttäminen sekä kasvien suojelu) sekä maaseutuympäristössä tapahtuvan kestävän tuotannon malli,
18.

kehottaa edistämään sosiaalista integroitumista ja osallisuutta, jotta varmistetaan perusihmisoikeuksien tehokas noudattaminen, ja sitoutumaan yksiselitteisesti määrittelemään köyhyyden ja sosiaalisen syrjäytymisen torjumista koskevat Euroopan unionin ja kansallisen tason politiikat; katsoo, että on varmistettava, että fyysisesti ja viestinnällisesti esteettömät työmarkkinat, julkiset terveys-, opetus- ja koulutuspalvelut (esikoulusta alempaan yliopistotutkintoon), ammattikoulutuspalvelut, julkinen asuntotuotanto, energiahuolto ja sosiaaliturva ovat paremmin kaikkien saatavilla; katsoo, että työpaikkojen on oltava esteettömiä, laadukkaita ja niissä on noudatettava työtekijöiden oikeuksia; katsoo, että palkkojen on oltava ihmisarvoisia ja että on taattava minimieläke, jotta koko elämänsä ajan työskennelleet voivat saada kunnollista eläkettä; katsoo, että kaikille tarkoitettujen vähimmäistulojärjestelmien on taattava köyhyyden torjunta ja varmistettava sosiaalinen, kulttuurinen ja poliittinen osallistuminen kansallisia käytäntöjä, työehtosopimuksia ja jäsenvaltioiden lainsäädäntöä noudattaen; huomauttaa myös, että mitä useammat jäsenvaltiot panostavat pitkällä aikavälillä näihin eri politiikkoihin, sitä harvemman kotitalouden tarvitsee käyttää riittävät tulot turvaavaa järjestelmää; huomauttaa, että tällaisia toimia olisi toteutettava noudattaen täysin jäsenvaltioiden toissijaisuusperiaatetta sekä eri käytäntöjä, työehtosopimuksia ja lainsäädäntöä; katsoo, että tämä on ainoa tapa varmistaa kaikkien ihmisten oikeus osallistua yhteiskunnalliseen, poliittiseen ja kulttuuriseen elämään;
H.

katsoo, että tutkimus ja innovointi on erotettava selvästi toisistaan kahtena erillisenä prosessina (tutkimus on sijoituksen muuntamista tietämykseksi ja innovointi on tietämyksen muuntamista sijoitukseksi),
F.

toteaa, että Kongon itäosissa raiskauksen käyttämisestä sota-aseena on tullut järkyttävän tavallista: viime vuonna raportoitiin vähintään 8 300 raiskaustapauksesta, mutta YK:n mukaan tapauksia on paljon enemmän, koska kaikista ei ilmoiteta; toteaa, että YK:n pakolaisvaltuutetun mukaan vuoden 2010 ensimmäisen vuosineljänneksen aikana on raiskattu vähintään 1 244 naista eli keskimäärin 14 naista päivässä; katsoo, että seksuaalista väkivaltaa ja sukupuoleen perustuvaa väkivaltaa on aina tarkasteltava sotarikoksena ja rikoksena ihmisyyttä vastaan,
25.

panee merkille, että vaikka EU on edelleen Turkin suurin kauppakumppani, Venäjä, Kiina, Yhdysvallat ja Iran ovat olleet Turkin tärkeimpien kauppakumppanien joukossa vuodesta 2009 alkaen; korostaa, että Turkin ja EU:n välisen kaupan määrä väheni vuonna 2009, mutta suuntaus on ollut kasvava vuoden 2010 kahden ensimmäisen neljänneksen aikana; panee merkille myös, että Turkki pyrkii monipuoliseen kauppakumppanuuteen; pyytää komissiota tekemään tutkimuksen syistä, joiden vuoksi EU:n osuus Turkin ulkomaankaupasta on vähentymässä ja mitä taloudellisia vaikutuksia tällä on; katsoo, että yksi mahdollinen syy on talouskriisi;